title: A Bizottság (EU) 2016/2260 végrehajtási rendelete (2016. december 15.) a 226/2007/EK, az 1293/2008/EK, a 910/2009/EK, a 911/2009/EK, az 1120/2010/EU és a 212/2011/EU rendeletnek, valamint a 95/2013/EU és a 413/2013/EU végrehajtási rendeletnek a Pediococcus acidilactici CNCM MA 18/5M és a Saccharomyces cerevisiae CNCM I-1077 adalékanyagokra vonatkozó engedély jogosultja nevének tekintetében történő módosításáról (EGT-vonatkozású szöveg )

text:
               16.12.2016

               HU

               Az Európai Unió Hivatalos Lapja

               L 342/14

         A BIZOTTSÁG (EU) 2016/2260 VÉGREHAJTÁSI RENDELETE
   (2016. december 15.)
   a 226/2007/EK, az 1293/2008/EK, a 910/2009/EK, a 911/2009/EK, az 1120/2010/EU és a 212/2011/EU rendeletnek, valamint a 95/2013/EU és a 413/2013/EU végrehajtási rendeletnek a Pediococcus acidilactici CNCM MA 18/5M és a Saccharomyces cerevisiae CNCM I-1077 adalékanyagokra vonatkozó engedély jogosultja nevének tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
   mivel:

               (1)

               A Lallemand SAS vállalat az 1831/2003/EK rendelet 13. cikkének (3) bekezdése szerint kérelmet nyújtott be, amelyben a 226/2007/EK (2), az 1293/2008/EK (3), a 910/2009/EK (4), a 911/2009/EK (5), az 1120/2010/EU (6) és a 212/2011/EU (7) bizottsági rendeletben, valamint a 95/2013/EU (8) és a 413/2013/EU (9) bizottsági végrehajtási rendeletben megadott engedélyek jogosultja nevének módosítását kéri.

               (2)

               A kérelmező állítása szerint a Danstar Ferment AG a Pediococcus acidilactici CNCM MA 18/5M és a Saccharomyces cerevisiae CNCM I-1077 takarmány-adalékanyagok forgalmazási jogának jog szerinti tulajdonosa. A kérelmező megfelelő adatokkal támasztotta alá kérelmét.

               (3)

               Az engedély jogosultjának javasolt módosítása kizárólag adminisztratív jellegű, és nem vonja maga után az érintett adalékanyagok újbóli értékelését. Az Európai Élelmiszerbiztonsági Hatóság értesítést kapott a kérelemről.

               (4)

               Annak érdekében, hogy a Danstar Ferment AG gyakorolhassa forgalmazási jogait, a szóban forgó engedélyek feltételeit meg kell változtatni.

               (5)

               A 226/2007/EK, az 1293/2008/EK, a 910/2009/EK, a 911/2009/EK, az 1120/2010/EU és a 212/2011/EU rendeletet, valamint a 95/2013/EU és a 413/2013/EU végrehajtási rendeletet ezért ennek megfelelően módosítani kell.

               (6)

               Mivel a 226/2007/EK, az 1293/2008/EK, a 910/2009/EK, a 911/2009/EK, az 1120/2010/EU és a 212/2011/EU rendelet, valamint a 95/2013/EU és a 413/2013/EU végrehajtási rendelet e rendelet általi módosításának haladéktalan alkalmazása biztonsági szempontból nem indokolt, helyénvaló átmeneti időszakot engedélyezni a meglévő készletek felhasználására.

               (7)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével.

         ELFOGADTA EZT A RENDELETET:
   1. cikk
   A 226/2007/EK rendelet módosítása
   A 226/2007/EK rendelet mellékletének 2. oszlopában a „LALLEMAND SAS” kifejezés helyébe „a Danstar Ferment AG képviseletében a Lallemand SAS” kifejezés lép.
   2. cikk
   Az 1293/2008/EK rendelet módosítása
   Az 1293/2008/EK rendelet melléklete 2. oszlopában a „LALLEMAND SAS” kifejezés helyébe „a Danstar Ferment AG képviseletében a Lallemand SAS” kifejezés lép.
   3. cikk
   A 910/2009/EK rendelet módosítása
   A 910/2009/EK rendelet a következőképpen módosul:

               1.

               a címben a „Lallemand SAS” kifejezés helyébe a „Danstar Ferment AG” kifejezés lép;

               2.

               a melléklet 2. oszlopában a „Lallemand SAS” kifejezés helyébe „a Danstar Ferment AG képviseletében a Lallemand SAS” kifejezés lép.

         4. cikk
   A 911/2009/EK rendelet módosítása
   A 911/2009/EK rendelet a következőképpen módosul:

               1.

               a címben a „Lallemand SAS” kifejezés helyébe a „Danstar Ferment AG” kifejezés lép;

               2.

               a melléklet 2. oszlopában a „Lallemand SAS” kifejezés helyébe „a Danstar Ferment AG képviseletében a Lallemand SAS” kifejezés lép.

         5. cikk
   Az 1120/2010/EU rendelet módosítása
   Az 1120/2010/EU rendelet a következőképpen módosul:

               1.

               a címben a „Lallemand SAS” kifejezés helyébe a „Danstar Ferment AG” kifejezés lép;

               2.

               a melléklet 2. oszlopában a „Lallemand SAS” kifejezés helyébe „a Danstar Ferment AG képviseletében a Lallemand SAS” kifejezés lép.

         6. cikk
   A 212/2011/EU rendelet módosítása
   A 212/2011/EU rendelet a következőképpen módosul:

               1.

               a címben a „Lallemand SAS” kifejezés helyébe a „Danstar Ferment AG” kifejezés lép;

               2.

               a melléklet 2. oszlopában a „Lallemand SAS” kifejezés helyébe „a Danstar Ferment AG képviseletében a Lallemand SAS” kifejezés lép.

         7. cikk
   A 95/2013/EU végrehajtási rendelet módosítása
   A 95/2013/EU végrehajtási rendelet a következőképpen módosul:

               1.

               a címben a „Lallemand SAS” kifejezés helyébe a „Danstar Ferment AG” kifejezés lép;

               2.

               a melléklet 2. oszlopában a „Lallemand SAS” kifejezés helyébe „a Danstar Ferment AG képviseletében a Lallemand SAS” kifejezés lép.

         8. cikk
   A 413/2013/EU végrehajtási rendelet módosítása
   A 413/2013/EU végrehajtási rendelet a következőképpen módosul:

               1.

               a címben a „Lallemand SAS” kifejezés helyébe a „Danstar Ferment AG” kifejezés lép;

               2.

               a melléklet 2. oszlopában a „Lallemand SAS” kifejezés helyébe „a Danstar Ferment AG képviseletében a Lallemand SAS” kifejezés lép.

         9. cikk
   Átmeneti intézkedések
   Az e rendelet hatálybalépésének napja előtt alkalmazandó szabályoknak megfelelő adalékanyagok meglévő készletei azok kimerüléséig továbbra is forgalomba hozhatók és felhasználhatók.
   10. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. december 15-én.

            a Bizottság részéről

            az elnök

         Jean-Claude JUNCKER

      (1)  HL L 268., 2003.10.18., 29. o.

      (2)  A Bizottság 226/2007/EK rendelete (2007. március 1.) a Saccharomyces cerevisiae CNCM I-1077 (Levucell SC20 és Levucell SC10 ME) takarmány-adalékanyagként való engedélyezéséről (HL L 64., 2007.3.2., 26. o.).

      (3)  A Bizottság 1293/2008/EK rendelete (2008. december 18.) a Saccharomyces cerevisiae CNCM I-1077 (Levucell SC20 és Levucell SC10 ME) takarmányadalékként való engedélyezéséről (HL L 340., 2008.12.19., 38. o.).

      (4)  A Bizottság 910/2009/EK rendelete (2009. szeptember 29.) a Saccharomyces cerevisiae CNCM I-1077 készítmény lovaknak szánt takarmány-adalékanyagként történő új felhasználásának engedélyezéséről (az engedély jogosultja: Lallemand SAS) (HL L 257., 2009.9.30., 7. o.).

      (5)  A Bizottság 911/2009/EK rendelete (2009. szeptember 29.) a Pediococcus acidilactici CNCM MA 18/5M készítmény lazacféléknek és garnélarákoknak szánt takarmány-adalékanyagként történő új felhasználásának engedélyezéséről (az engedély jogosultja: Lallemand SAS) (HL L 257., 2009.9.30., 10. o.).

      (6)  A Bizottság 1120/2010/EU rendelete (2010. december 2.) a Pediococcus acidilactici CNCM MA 18/5M készítménynek az elválasztott malacok takarmány-adalékanyagaként való engedélyezéséről (az engedély jogosultja: Lallemand SAS) (HL L 317., 2010.12.3., 12. o.).

      (7)  A Bizottság 212/2011/EU rendelete (2011. március 3.) a Pediococcus acidilactici CNCM MA 18/5M készítménynek tojótyúkok takarmány-adalékanyagaként való engedélyezéséről (az engedély jogosultja: Lallemand SAS) (HL L 59., 2011.3.4., 1. o.).

      (8)  A Bizottság 95/2013/EU végrehajtási rendelete (2013. február 1.) a Pediococcus acidilacticit CNCM MA 18/5M tartalmazó készítménynek a lazacalakúak kivételével valamennyi halfajta takarmány-adalékanyagaként való engedélyezéséről (az engedély jogosultja: Lallemand SAS) (HL L 33., 2013.2.2., 19. o.).

      (9)  A Bizottság 413/2013/EU végrehajtási rendelete (2013. május 6.) a Pediococcus acidilactici CNCM MA 18/5M-et tartalmazó készítménynek az elválasztott malacok, hízósertések, tojótyúkok és brojlercsirkék ivóvizében történő felhasználásra szánt adalékanyagaként való engedélyezéséről (az engedély jogosultja: Lallemand SAS) (HL L 125., 2013.5.7., 1. o.).


title: A Bizottság 991/2011/EU végrehajtási rendelete ( 2011. október 5. ) a 2007/777/EK határozat II. mellékletének és a 798/2008/EK rendelet I. mellékletének a harmadik országok vagy azok részei jegyzékében a Dél-Afrikára vonatkozó bejegyzések tekintetében az erősen patogén madárinfluenzával összefüggésben történő módosításáról EGT-vonatkozású szöveg

text:
               6.10.2011

               HU

               Az Európai Unió Hivatalos Lapja

               L 261/19

         A BIZOTTSÁG 991/2011/EU VÉGREHAJTÁSI RENDELETE
   (2011. október 5.)
   a 2007/777/EK határozat II. mellékletének és a 798/2008/EK rendelet I. mellékletének a harmadik országok vagy azok részei jegyzékében a Dél-Afrikára vonatkozó bejegyzések tekintetében az erősen patogén madárinfluenzával összefüggésben történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke (1) bekezdésének első albekezdésére és 8. cikke (4) bekezdésére,
   tekintettel a baromfi és a keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről szóló, 2009. november 30-i 2009/158/EK tanácsi irányelvre (2) és különösen annak 23. cikke (1) és 24. cikke (2) bekezdésére,
   mivel:

               (1)

               A harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról, valamint a 2005/432/EK határozat hatályon kívül helyezéséről szóló, 2007. november 29-i 2007/777/EK bizottsági határozat (3) megállapítja az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletben (4) meghatározott húskészítmény-szállítmányoknak, valamint kezelt gyomor, hólyag és belek Unióba történő behozatalára, az Unión keresztül történő szállítására és az Unión belüli tárolására vonatkozó szabályokat.

               (2)

               A 2007/777/EK határozat tartalmazza azon harmadik országok és részeik jegyzékét is, ahonnan az ilyen behozatal, tranzit és tárolás engedélyezett, valamint meghatározza a köz- és állat-egészségügyi bizonyítványmintákat és az említett behozott termékekre vonatkozóan előírt származási és kezelési szabályokat is.

               (3)

               Az azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állat-egészségügyi bizonyítványok követelményeinek megállapításáról szóló, 2008. augusztus 8-i 798/2008/EK bizottsági rendelet (5) meghatározza a baromfi, keltetőtojás, naposcsibe, specifikus kórokozóktól mentes tojás, hús, darált hús és csontokról mechanikai úton leválasztott baromfihús – beleértve a laposmellű futómadarakat és a vadon élő szárnyasvadat –, tojás és tojástermékek Unióba való behozatalára és az Unión keresztül történő átszállítására, valamint átszállítás közbeni tárolására vonatkozó állat-egészségügyi bizonyítványokra alkalmazandó követelményeket. A szóban forgó rendelet előírja, hogy az említett áruk kizárólag abban az esetben hozhatók be az Unióba, ha a rendelet I. mellékletének 1. részében felsorolt harmadik országokból, területekről, övezetekből, illetve területi egységekből származnak.

               (4)

               Az erősen patogén madárinfluenza (HPAI) járványának Dél-Afrikában nemrég észlelt kitörése miatt az 536/2011/EU bizottsági végrehajtási rendelet (6) módosította a 2007/777/EK határozatot és a 798/2008/EK rendeletet annak érdekében, hogy a Dél-Afrikából behozott, tenyésztett laposmellű futómadarakból származó, emberi fogyasztásra szánt hústermékekre, kezelt gyomorra, hólyagra és belekre, tenyésztett szárnyasvad-, laposmellű futómadár- és szárnyasvadhúsból származó vagy ilyet tartalmazó szárított termékekre (biltong/jerky) és pasztőrözött hústermékekre a szóban forgó árukhoz kapcsolódó állat-egészségügyi kockázatok kiküszöböléséhez elégséges specifikus kezelést írjon elő, továbbá a 798/2008/EK rendelet hatálya alá tartozó Dél-Afrika egész területéről megtiltsa a tenyész- és haszon laposmellű futómadarak, naposcsibék, keltetőtojások és laposmellű futómadarak húsának behozatalát.

               (5)

               Dél-Afrika tájékoztatta a Bizottságot az erősen patogén madárinfluenza közelmúltbeli kitörése kapcsán hozott ellenőrző intézkedésekről. A Bizottság kiértékelte ezeket az információkat, valamint a Dél-Afrikában a betegség kitörése után kialakult járványügyi helyzetet.

               (6)

               Ezenkívül az Unió állat-egészségügyi sürgősségi csoportja látogatást tett Dél-Afrikában, hogy értékelje a helyzetet, és ajánlásokat tegyen a betegség ellenőrzésének javítására.

               (7)

               Dél-Afrika felszámolási politikát hajtott végre, hogy megfékezze a betegséget, és korlátozza annak terjedését. Ezenkívül Dél-Afrika a madárinfluenza tekintetében felügyeleti tevékenységeket is folytat, amelyek úgy tűnik, eleget tesznek a 798/2008/EK rendelet IV. mellékletének II. részében foglalt követelményeknek.

               (8)

               A betegséggel kapcsolatos helyzetértékelés kedvező eredményének és a Dél-Afrika által végrehajtott járványügyi vizsgálatoknak köszönhetően a laposmellű futómadár húsának az Unióba történő behozatalára vonatkozó korlátozásokat Dél-Afrika betegség sújtotta részére lehet korlátozni, amelyen Dél-Afrika már korlátozásokat vezetett be. Az élő laposmellű futómadarak és keltetőtojásaik behozatalára vonatkozó korlátozásokat azonban a vírusnak az Unióba történő esetleges behurcolásának magasabb kockázata miatt Dél-Afrika egész területére vonatkozóan fenn kell tartani.

               (9)

               A 2007/777/EK határozatban az emberi fogyasztásra szánt egyes húskészítmények, kezelt gyomor, hólyag és belek behozatalára, valamint a szárított termékekre (biltong/jerky) és pasztőrözött hústermékekre megállapított specifikus kezelések tekintetében a Dél-Afrika területének betegségtől mentes részéből származó árukat ismét alá kell vetni a HPAI kitörése előtt alkalmazott kezeléseknek.

               (10)

               A 2007/777/EK határozat II. mellékletének 1. része azon harmadik országokat sorolja fel, amelyek területei vagy területeinek részei állat-egészségügyi okokból régiókba vannak sorolva. Dél-Afrika bejegyzését módosítani kell, hogy figyelembe vegye e harmadik országban az erősen patogén madárinfluenzával kapcsolatban kialakult új helyzetet és annak következményeit az érintett áruk Unióba irányuló behozatalára vonatkozó korlátozásokra.

               (11)

               A 2007/777/EK határozatot és a 798/2008/EK rendeletet ezért ennek megfelelően módosítani kell.

               (12)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A 2007/777/EK határozat II. melléklete e rendelet I. mellékletének megfelelően módosul.
   2. cikk
   A 798/2008/EK rendelet I. melléklete e rendelet II. mellékletének megfelelően módosul.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. október 5-én.

            a Bizottság részéről

            az elnök

         José Manuel BARROSO

      (1)  HL L 18., 2003.1.23., 11. o.

      (2)  HL L 343., 2009.12.22., 74. o.

      (3)  HL L 312., 2007.11.30., 49. o.

      (4)  HL L 139., 2004.4.30., 55. o.

      (5)  HL L 226., 2008.8.23., 1. o.

      (6)  HL L 147., 2011.6.2., 1. o.

      I. MELLÉKLET
      A 2007/777/EK határozat II. melléklete a következőképpen módosul:

                  1.

                  Az 1. részben a Dél-Afrikára vonatkozó bejegyzés helyébe a következő szöveg lép:

                              „Dél-Afrika

                              ZA

                              01/2005

                              Az egész ország

                              ZA-1

                              01/2005

                              Az ország egész területe, kivéve:
                              a ragadós száj- és körömfájás elleni járványvédelmi körzet Mpumalanga és az északi tartományok állat-egészségügyi régiójában, Natal állat-egészségügyi régiójának Ingwavuma körzetében, valamint a Botswanával határos terület 28° hosszúságtól keletre fekvő része, valamint Camperdown körzete KwaZuluNatal tartományban.

                              ZA-2

                              01/2011

                              Az ország egész területe, kivéve:
                              a terület alábbi határok közé eső része:

                                          —

                                          északon: a Swartberg hegység,

                                          —

                                          délen: az Outeniqua hegység,

                                          —

                                          keleten: a Swartberg hegységet az Outeniqua hegységgel összekötő R339 számú út Barandastól Uniondale-ig,

                                          —

                                          nyugaton: a Swartberg hegységet a Gamka folyóval összekötő Gamka hegység déli irányban az Outeniqua hegység felé.”

                  2.

                  A 2. részben a Dél-Afrikára vonatkozó bejegyzés helyébe a következő szöveg lép:

                              „ZA-0

                              Dél-Afrika (1)
                              Az egész ország ZA-0

                              C

                              C

                              C

                              A

                              D

                              D

                              A

                              C

                              C

                              A

                              A

                              D

                              XXX

                              ZA-2

                              Dél-Afrika ZA-2 (1)

                              XXX

                              XXX

                              XXX

                              XXX

                              D

                              A

                              XXX

                              XXX

                              XXX

                              XXX

                              XXX

                              D

                              XXX”

                  3.

                  A 3. részben a Dél-Afrikára vonatkozó bejegyzés helyébe a következő szöveg lép:

                              „ZA

                              Dél-Afrika

                              XXX

                              XXX

                              XXX

                              XXX

                              D

                              D

                              A

                              XXX

                              XXX

                              A

                              A

                              D

                              XXX

                              Dél-Afrika ZA-1

                              E

                              E

                              XXX

                              XXX

                              XXX

                              XXX

                              A

                              E

                              XXX

                              A

                              A

                              XXX

                              XXX

                              Dél-Afrika ZA-2

                              XXX

                              XXX

                              XXX

                              XXX

                              E

                              E

                              XXX

                              XXX

                              XXX

                              XXX

                              XXX

                              E

                              XXX”

      II. MELLÉKLET
      A 798/2008/EK rendelet I. mellékletének 1. részében a Dél-Afrikára vonatkozó bejegyzés helyébe a következő szöveg lép:

                     „ZA – Dél-Afrika

                     ZA-0

                     Az egész ország

                     SPF

                     EP, E

                     S4”

                     BPR

                     I

                     P2

                     2011.4.9.

                     A

                     DOR

                     II

                     HER

                     III

                     ZA-1

                     Az egész ország kivéve ZA-2

                     RAT

                     VII

                     2011.10.9.

                     ZA-2

                     A terület alábbi határok közé eső része:

                                 —

                                 északon: a Swartberg hegység,

                                 —

                                 délen: az Outeniqua hegység,

                                 —

                                 keleten: a Swartberg hegységet az Outeniqua hegységgel összekötő R339 számú út Barandastól Uniondale-ig,

                                 —

                                 nyugaton: a Swartberg hegységet a Gamka folyóval összekötő Gamka hegység déli irányban az Outeniqua hegység felé.

                     RAT

                     VII

                     P2

                     2011.4.9.